SPRÁVA
ZO ZAHRANIČNEJ PRACOVNEJ CESTY

1.	Účastník ZPC 
Meno a priezvisko, tituly:	Jana Miháliková, Mgr. PhD	
Znalosť cudzích jazykov:	EN, 	
2.	Zahraničná pracovná cesta
Štát / mesto:	Belgicko/Brusel	
Názov a adresa 
prijímajúcej organizácie:	Európska komisia, Joseph 11/70, 1000 Brussels, Belgium	
Účel cesty:	European Forum on Education, Training and Youth 2014	
Spôsob financovania: 
	Cestovné hradí Európska komisia, ďalšie výdavky IUVENTA 	
3.	Rámcový program pobytu
Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
8/10/2014	Doprava na miesto konania Európskeho fóra.	
9/10/2014	Otvorenie –Androulla Vassiliou (Európska komisia), Silvia Costa (Európsky parlament)
Nová agenda Vzdelávanie, odborná príprava a mládež – Xavier Prats Monne (Európska komisia)
Prezentácie štúdie medzi kľúčovými hráčmi k prioritám vzdelávania – Nick Bozeat (IFC International)
Panelová diskusia  k výzvam v oblasti vzdelávania, odbornej prípravy a mládeže (Marc Gramberger, Prospex)
Prezentácia systému pracovných skupín v poobednej časti. 
Obed
Pracovné skupiny 1.časť
Pracovné skupiny  2.časť
Ukončenie prvého dňa (19:00)	
10/10/2014	Otvorenie – Diana Madill (Prospex)
Odborný panel
Interaktívne  predstavovanie výstupov: reportéri vs. odborný panel. 1. časť
Interaktívne  predstavovanie výstupov: reportéri vs. odborný panel. 2. časť
Interaktívne  predstavovanie výstupov: reportéri vs. odborný panel. 3. časť
Odborný panel – záverečné komentáre
Záverečné z hrnutie a naznačenie následných krokov: Pierre Mairesse – riaditeľ Európa 2020, Policy Development and Country Analysis, Generálne riaditeľstvo Vzdelávanie a kultpra, Európska komisia
Ukončenie rokovania (14,30)	
11/10/2014	Návrat na Slovensko. 	
4.	Stručný priebeh rokovaní
 Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
9/10/2014	Otvorenie –Androulla Vassiliou (Európska komisia), Silvia Costa (Európsky parlament)
Pani Vassilou uviedla svoj vstup konštatovaním, že tento formát fóra sa koná už po tretí krát a jeho cieľom je umožniť širokému spektru kľúčových hráčov vyjadriť svoje názory na aktuálne potreby v tejto oblasti a odporúčania Európskej komisii k pripravovaným opatreniam. Za najväčšiu hrozbu súčasnej doby označila vysokú nezamestnanosť mladých ľudí, ktorá je podmienená počtom mladých ľudí bez vzdelania (predčasné ukončenie školskej dochádzky) alebo nezhodou medzi získanými kompetenciami a ich reálnym uplatnením na trhu práce. Pani poslankyňa Costa pokračuje v práci po dlhoročnej predsedníčke Výboru pre vzdelávanie a kultúru Európskeho parlamentu p. Doris Pack, ktorá sa stala v oblasti skutočnou autoritou. Pani Costa vyjadrila presvedčenie, že v úzkej spolupráci Parlamentu  a Komisie sa bude aj naďalej pokračovať. 
Nová agenda Vzdelávanie, odborná príprava a mládež – Xavier Prats Monne (Európska komisia). Riaditeľ GR pre vzdelávanie a kultúru vyzdvihol dôležitosť Education and Traininig 2020 (ET2020) a potrebu jeho prehodnotenia. Na tento účel má slúžiť aj organizácia tohto Fóra. 
Prezentácie štúdie medzi kľúčovými hráčmi k prioritám vzdelávania – Nick Bozeat (IFC International). Prieskum ukázal doterajšie dopady ET2020: nové projekty a iniciatívy národnej úrovni, zvýšený záujem a uvedomenie si dôležitosti tém ET2020, zlepšená spolupráca medzi rôznymi skupinami hráčov, silnejší dôraz na uznávanie neformálneho vzdelávania a spontánneho učenia, zlepšená kvalita vzdelávania odbornej prípravy. Naďalej zostávajú nedoriešené tieto oblasti: množstvo financií a ich dostupnosť ET2020, slabá komunikácia, udržateľnosť a diseminácia výsledkov a dobrej praxe, limitovaný záber na sociálny rozmer vzdelávania a odbornej prípravy, potreba väčšieho spektra rôznych kľúčových hráčov zapojených do debát o ET2020.  
Panelová diskusia  k výzvam v oblasti vzdelávania, odbornej prípravy a mládeže: moderoval Marc Gramberger, Prospex. Členovia panelu: Marcello LIMINA, Výbor pre vzdelávanie, Rada ministrov EU; David LOPEZ, Prezident, European Civil Society Platform on Lifelong Learning (EUCIS-LLL), Martin ROMER, European Trade Union Committee for Education (ETUCE), Maxime CERUTTI, Director of European Affairs, Business Europe, Allan PÄLL, Európske Fórum mládeže/ European Youth Forum; Caroline JENNER, CEO, Junior Achievement – Young Enterprise Europe (JA-YE Europe) 
Výzvy v oblasti vzdelávania a odbornej prípravy: investície do vzdelávania + dôraz na kvalitu a jej zvyšovanie, príprava učiteľov najmä v oblasti podnikateľského vzdelávania, spolupráca formálneho vzdelávania a práce s mládežou, sociálna dimenzia vo vzdelávaní, inklúzia ako princíp vzdelávania, využívanie Európskej sústavy kvalifikácii ako základný pilier nastavovania obsahu vzdelávania, posilnenie duálneho vzdelávania, zmena nastavenia a postojov ku vzdelávaniu, potreba zmeniť atmosféru v školstve, pozitívne nastavenie na zmenu, potrebu zmeny, prioritou je mobilita, oceňovanie tých učiteľov, ktorí zlepšujú vzdelávanie, unifikácia školstva, vzdelávanie ako oblasť riadená EÚ – nie národnými prioritami. 
Pracovné skupiny 1.časť
V pracovných skupinách si bolo možné vybrať z týchto tém: 1) propagácia výnimočnosti a inovácií, 2) prekonávanie problémov s nízkymi zručnosťami vo vzdelávaní 3) podpora novej generácie vzdelávateľov 4) uznávanie a hodnota zručností a kompetencií 5) propagácia rovnosti, sociálnej súdržnosti a aktívneho občianstva. Ja som sa zúčastnila pracovnej skupiny číslo 5. Úvodný vstup mal prof. Paul Downes, Educational Disadvantage Centre, St. Patrick´s Univerzity, Írsko. Predstavil výsledky svojho výskumu v téme sociálne nerovnosti vo vzdelávaní a definoval nasledujúce témy a výzvy v predmetnej oblasti: predčasné ukončenie školskej dochádzky, nízky ekonomický status a jeho priama súvislosť s prístupom k vyššiemu vzdelaniu, vzdelávanie migrantov, atmosféra a tolerancia v školách, neformálne vzdelávanie a spontánne učenie vs. nízke kompetencie, zapojenie rodičov do riešenia otázok nerovností, regionálne nerovnosti v rámci krajín. Výstupom diskusie boli navrhované opatrenia ako nové politické iniciatívy: a) podpora rodín ako základu riešenia nerovností vo vzdelávaní, b) zmena nastavenia škôl k participácii, tolerancii a kreativite, c) systematický, koherentný manažment diverzity vo vzdelávaní.
Pracovné skupiny  2.časť: spájanie s ďalšími skupinami, porovnávanie a definovanie spoločných záverov   

	
10/10/2014	Interaktívne  predstavovanie výstupov
Počas druhého dňa boli predstavené výsledky jednotlivých skupín a k ním sa vyjadrovali dve panelové skupiny. Jednu panelovú skupinu tvorili odborníci z oblasti politiky, výskumu a vzdelávania a druhú zástupcovia DG Education and Culture. 

Navrhované priority a ciele z jednotlivých skupín:
a)	Propagácia výnimočnosti a inovácií:
Uznanie výnimočnosti; Systematická podpora mobility vo formálnom, neformálnom vzdelávaní a odbornej príprave; nutnosť spolupráce škôl, zamestnávateľov a komunít; Výnimočnosť – súčasť kontinuálneho vzdelávania učiteľov; Zdieľanie dobrej praxe; Rozdielne cesty  terciárnemu vzdelávaniu (aby poplatky za vzdelávanie neboli prekážkou)
b)	Prekonávanie problémov s nízkymi zručnosťami vo vzdelávaní:
Propagácia „community-based learning“; Zameranie na pomoc rodinám v pred primárnom vzdelávaní; Prioritizácia iniciatív pre celoživotné vzdelávanie; Holistický, medzi sektorový prístup a podpora medzirezortnej a medzisektorovej spolupráce; Mentoring  v oblasti kvality v zamestnaní. 
c)	Podpora novej generácie vzdelávateľov: 
Podpora a šírenie dobrých skúseností a prístupov mimo EU a mimo oblasť vzdelávania; Spolupráca a sieťovanie vzdelávateľov a kľúčových hráčov; Nábor výnimočných vzdelávateľov odrážajúcich diverzitu učiacich sa; Tvorba škôl budúcnosti už dnes; Vzdelávatelia ako profesia; Vytvorenie takých podmienok, aby  učiaci sa mohli vďaka edukátorom žiariť; Nutnosť sabatického času pre vzdelávateľov – s cieľom zabrániť vyhoreniu.  
d)	Uznávanie a hodnota zručností a kompetencií: 
Zber, analýza a využitie všetkých dostupných nástrojov na validáciu a uznanie; Tvorba rovnakého chápania kompetencií; Koordinácia kľúčových hráčov v predmetnej oblasti; Udeľovanie značky/medaily kvality  pre zamestnávateľov. 
e)	Propagácia rovnosti, sociálnej súdržnosti a aktívneho občianstva: 
„Flagship“ inciatíva EK k nerovnosti vo vzdelávaní; Rozvoj participatívneho a partnerského prístupu vo vzdelávaní;, Príprava vzdelávateľov v témach rovnosť, diverzita a inklúzia; Podpora rodín počas predprimárneho vzdelávania. 

Závery a následné kroky - Pierre Mairesse – riaditeľ Európa 2020 
Európska komisia predstaví na základe týchto návrhov nové priority ET2020 v januári, naďalej sa bude pokračovať s „peer-learning“ skupinami v oblasti vzdelávania,  zamestnanosti a práce s mládežou. V máji 2015 sa začne nový semester ET2020, kde už budú výsledky monitora ET2020 (zverejený v novembri 2014) zapracované. Piere Mairesse poďakoval za účasť a ukončil rokovanie Fóra. 	
5.	Odporúčané závery 
/	
6.	Prehľad prinesenej dokumentácie a miesto jej uloženia 
Väčšina dokumentáciu je už dostupná na internetových stránkach EK alebo Youthportal.eu. 	
7.	Osobitne vyhodnotený očakávaný prínos ZPC 
ZPC umožnila prezentovať oblasť NFV (špeciálne prácu s mládežou) ako jednu z priorít ET2020. Viackrát tam táto myšlienka odznela. Posilnenie tejto vetvy vzdelávania (NFV) by bolo možné cez podobné formáty a priestor na stretávanie rôznych poskytovateľov vzdelávania. 	
8.	Spôsob zverejnenia výsledkov ZPC, prenos získaných informácií
Informácia na Novinkách na www.iuventa.sk 	

Súhlasím so zverejnením tejto správy na internete

Dátum:	15/10/2014	
Správu vypracoval
(meno a priezvisko, podpis):	Mgr. Jana Miháliková, PhD.	
Správu schválil
(meno a priezvisko, podpis):	Bc. Ján Hrubý